নির্বাচনী বন্ডের ইউনিক নম্বর সংক্রান্ত বিতর্ক জারি সুপ্রিম কোর্টে

নয়াদিল্লি: নির্বাচনী বন্ডের (Electoral Bond) ইউনিক নম্বর (Unique No) সংক্রান্ত বিতর্ক সোমবারেও চলছে সুপ্রিম কোর্টে (Supreme Court)। ওই নম্বর প্রকাশ করা উচিত কি নয়, সেই সিদ্ধান্ত নেবে প্রধান বিচারপতির নেতৃত্বাধীন ডিভিশন বেঞ্চ।

প্রতিটি নির্বাচনী বন্ডের রয়েছে একটি করে ইউনিক আলফানিউমেরিক নাম্বার। এই নম্বরটি প্রকাশ করা না হলে, বন্ডের ক্রেতা তথা দাতার সঙ্গে দান গ্রহণকারী রাজনৈতিক দলের সম্পর্ক প্রতিষ্ঠিত করা যাচ্ছে না। এই নম্বরটি প্রকাশ না হওয়ার কারণে স্টেট ব্যাঙ্ক অফ ইন্ডিয়াকে গত শুক্রবার আদালতে সমালোচনার মুখে পড়তে হয়। বেঞ্চ জানায়, ১৫ ফেব্রুয়ারির নির্দেশ মতো এই নম্বর প্রকাশ করা উচিত ছিল। কেন তা প্রকাশ হয়নি, সেই প্রশ্নেরই শুনানি চলছে।

আরও পড়ুন: আমেরিকায় খুন ভারতীয় ছাত্র

নির্বাচন কমিশন অন্যদিকে এসবিআই এর কাছ থেকে পাওয়া তথ্য নিজেদের ওয়েবসাইটে প্রকাশ করেছে। কোন রাজনৈতিক দল কত দান পেয়েছে, তার পুঙ্খানুপুঙ্খ তথ্য সেখানে রয়েছে।

আও খবর দেখুন

একটি আবেদন মারফত সিটিজেন্স রাইট ট্রাস্ট এদিন দাবি করে- ২০১৮ সালের ১ মার্চ থেকে ২০১৯ সালের ১২ এপ্রিল পর্যন্ত বিক্রীত চার হাজার কোটি টাকার নির্বাচনী বন্ডের যাবতীয় তথ্য প্রকাশ করতে বলা হোক।